Fl-24 ta' Ottubru 2018, l-ambaxxaturi tal-UE mlaqqgħin fil-Kumitat tar-Rappreżentanti Permanenti (COREPER) qablu dwar il-pożizzjoni tal-Kunsill rigward il-miżuri biex tiġi ssimplifikata l-inklużjoni ta' miżuri ta' salvagwardja fi ftehimiet kummerċjali bil-għan li tiġi ggarantita l-applikazzjoni effettiva u konsistenti tagħhom Il-miżuri ta' salvagwardja bilaterali marbuta ma' ftehim kummerċjali (li jippermetti t-tneħħija temporanja ta' preferenzi tariffarji) huma maħsuba biex jipproteġu industrija domestika minn żieda fl-importazzjonijiet ta' kwalunkwe prodott li qed jikkawża, jew li jirriskja li jikkawża, dannu serju lil dik l-industrija. Ninsabu ferm konvinti mill-valur politiku u l-interess ekonomiku ta' ftehimiet ta' kummerċ ħieles. Iżda rridu wkoll Ewropa li tipproteġi, u bis-saħħa ta' din il-leġislazzjoni ser inkunu nistgħu nissalvagwardjaw aħjar prodotti u oqsma vulnerabbli minn kull impatt negattiv temporanju fuq l-importazzjonijiet. Margarete Schramböck, ministru federali tal-Awstrija għall-affarijiet diġitali u ekonomiċi u president tal-Kunsill Il-Kumitat tal-Parlament Ewropew dwar il-kummerċ internazzjonali vvota dwar ir-rapport tiegħu fil-11 ta' Ottubru 2018 u ħabbar id-deċiżjoni tiegħu biex jidħol f'negozjati fil-plenarja tat-22 ta' Ottubru. In-negozjati bejn iż-żewġ istituzzjonijiet għandhom ma jdumux ma jibdew bil- għan li jinstab ftehim sa tmiem l-2018 L-UE tikkonkludi b'mod regolari ftehimiet kummerċjali ma' pajjiżi terzi, li fil-parti l-kbira tagħhom jinkludu klawżoli ta' salvagwardja bilaterali jew mekkaniżmi oħrajn għat-tneħħija temporanja ta' preferenzi tariffarji jew trattament preferenzjali. Sa issa, il-mekkaniżmu ta' salvagwardja bilaterali ġie propost flimkien ma' kull ftehim kummerċjali. Filwaqt li issa qed jiġi propost qafas orizzontali konsistenti għall-inklużjoni ta' tali dispożizzjonijiet fi ftehimiet ġodda. Il-pożizzjoni tal-Kunsill issegwi l-loġika wara l-proposta tal-Kummissjoni iżda tenfasizza n-natura speċifika ta' xi prodotti sensittivi u ta' li huma partikolarment vulnerabbli għall-effetti tal-importazzjonijiet, bħar-reġjuni ultraperiferiċi tal-UE. Il-pożizzjoni tal-Kunsill tirrikonoxxi wkoll il-ħtieġa għal flessibbiltà tal-Kummissjoni fin-negozjar tal-inklużjoni ta' salvagwardji fi ftehimiet kummerċjali ma' pajjiżi terzi. Proposta tal-Kummissjoni